شه‌فه‌ق نيوز/ په‌رله‌مان كوردستان، نۆيه‌مين دانيشتن ئاسايى خوه‌ى له‌ ساڵ يه‌كه‌م وه‌رز ته‌شريعى پايزانه‌ى خول په‌نجه‌م په‌رله‌مانى ساز ئه‌كا.
له‌ى باوه‌ته‌و، سه‌رۆكايه‌تى په‌رله‌مان كوردستان له‌ به‌ياننامه‌يگ وت: له‌ى دانيستنه‌ باس له‌ ئه‌نجامداين خوه‌نينه‌وه‌ى دويه‌م ئه‌را پيشنيار ياساى (ريكلامه‌يل بازرگانى له‌ هه‌رێم كوردستان - عراق) ئه‌كريه‌ێد وه‌گووره‌ى به‌ند مادده‌يل(87، 88، 89)له‌ سيسته‌م ناوخوه‌يى په‌رله‌مان كوردستان.
به‌ياننامه‌گه‌ وت: له‌ى دانيشتنه‌ خوه‌نينه‌وه‌ى يه‌كه‌ميش ئه‌را پيشنيار بڕيار(رووژ و بوونه‌يل فه‌رمى نه‌ته‌وه‌يى توركمانى)ئه‌كريه‌ێد وه‌گوورى بڕگه‌ى چوار له‌ مادده‌يل(82, 80, 79) له‌ سيسته‌م ناوخوه‌يى په‌رله‌مان كوردستان.
جى باسه‌، له‌ دانيشتنه‌گه‌ كيشه‌ى كاره‌باى نيشتمانى و دابه‌شكردن نه‌فت له‌بان هاووڵاتيه‌يليش له‌ماوه‌ى وه‌رز ئيسه‌ى زمسان تاووتوێ ئه‌كريه‌ێد.
